Керманшагь (остан)
Керманша́гь ( — Kermânšâh; ) — ккола Ираналъул 31 провинциялъул (останазул) цояб. 1979 соналдаса 1990 соналде щвезегӀан останалъул цӀар букӀана Бахтаран.

Ракь — 24 998 км², халкъалъул къадар — 1 879 385 чи (2006). Административияб марказ — Керманшагь шагьар (800 аз.), цогидал чӀахӀиял шагьарал — Исламабаде-Герб (90 аз.), Харсин (52 аз.), Кангавар (50 аз.), Сонкор (45 аз.), Джаванруд (44 аз.), Сагьне (35 аз.), Сарпол-Захаб (35 аз.), Паве (20 аз.), Кайгьаншагьр (20 аз.), Гилане-Герб (20 аз.), Ревансер (17 аз.), Къасре-Ширин (16 аз.).

Тарих 

Останалъул ракьалда гӀадамаца гӀумру гьабулеб букӀана жеги палеолиталъул ва неолиталъул заманалда, ва хасго машгьурлъана Ахаманишазул ва Сасаниязул заманалда. Керманшагь шагьар ккола Ираналъул бищун некӀсиял шагьараздаса.

Административияб бикьи 
Остан бикьула 14 шагьрестаналда:
 Гилангерб
 Далаху
 Джаванруд
 Исламабаде-Герб
 Къасре-Ширин
 Кангавар
 Керманшагь
 Паве
 Равансар
 Селасе-Бабаджани
 Сарполе-Захаб
 Сахне
 Сонкор
 Харсин

Экономика 
Экономикаялъул аслиял отраслал — химикияб, нарталъулаб, текстилияб, кванил, электротехникияб, хьитал рукъиялъул, мина балел алатазул, росдал магӀишат (рис, чакаралъул чӀакӀултӀан, овощал, пихъ), бича-хиси, транспорт.

Керманшагь шагьаралда буго нарт-химиялъул завод «Нэшнл Ираниан Петрокэмикл Компани», нарталъул завод «Нэшнл Ираниан Ойл Рефайнинг энд Дистрибьюшн Компани»-ги.

Рихьизе бакӀал 
Керманшагьалда буго некӀсияб гӀадатияб базар, мажгитал ва Къажаразул заманаялъ рарал кӀалгӀаби ва бечедал рукъзал (гьездаса ккола Рузманкъоялъул мажгит, Теке Муавен-ул-Мулк мажгит ва жугьутӀазул авалалда бугеб ХӀажа Барухил рукъ), Сафавидазул заманаялъ бараб Поле Когьне кьо. Гьединго Керманшагьалда аскоб буго Бегьистун кьуру жиб жинда тӀад рахъарал Парфиялъул ва Ахаманишазул заманялъул рельефазе гӀоло машгьураб, Сасанидазул заманаялъул Такъе-Бустан абураб нохъодул комплекс, До-Ашкафт абураб нохъоги.

ХІужаби

РегӀелал 

 Сайт Керманшаха — курдская культура
 A persian article about Giveh

Ираналъул останал

Иранияб Курдистан